Artikel inggih menika satunggaling karya jurnalistik ingkang wosipun ngudhari satunggaling prekawis ing masyarakat. Karya menika kasarat dening para ahli, para freelance ( tiyang ingkang asring nyerat ing medhia, nanging boten kaiket dening medhianipun utawi penulis lepas), saged ugi para wartawan piyambak. Anggenipun mahyakaken gagasan, langkung kathah subjektivitasipun utawi seserepan saha pengalaman penyeratipun piyambak. Karya menika ing ariwarti mlebet ing kolom artikel utawi opini. Upaminipun, artikel bab: pralambang ing kabudayan Jawa, Upacara tingkeban, lan sapanunggalanipun.